**ZÁPISNICA č. 04**

**Z ÚVODNEJ KONFERENCIE**

uskutočnenej na základe bodu 10.1 Indikatívneho dokumentu. Úvodná konferencia je prvou fázou v 2. etape súťažného dialógu. Súťažný dialóg sa vedie celkovo v dvoch etapách v zmysle § 75 ods. (6) Zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej „ZVO“).

**Verejný obstarávateľ**

Mesto Žilina, Námestie obetí komunizmu 1, 011 31 Žilina, ičo: 00321796

**Zákazka** Nový Bulvár Žilina (súťažný dialóg)

Číslo spisu VO OB20ZLN046

Číslo Vestníka VO 33324 – MDS, Vestníku č. 203/2020 - 29.09.2020

Číslo Vestníka EU 2020/S 188-454231

**Zasadnutie**

Termín zasadnutia dňa 10.11.2020 v čase od 10:30 do 12:30 hod.

Forma zasadnutia online prenosom (z dôvodu protipandemických opatrení spojených s COVID-19)

**Zasadnutia sa zúčastnili**

členovia komisie:

* Ing. arch. Peter Lényi, predseda komisie
* Ing. Michal Marcinov
* Mgr. Peter Fiabáne
* Ing. arch. Dušan Šimun
* Ing. arch. Rudolf Chodelka

náhradníci členov komisie:

* Ing. arch. Peter Nezval
* Ing. Michal Berger

pomocné orgány komisie:

* Ing. Branislav Šarmír - sekretár súťažného dialógu
* Ing. arch. Júlia Durdyová, overovateľka

uchádzači:

INDETAIL GROUP, s.r.o., Staňkova 383/41, 612 00 Brno, Česká republika, ičo: CZ-07496117

* Ing. arch. Jaroslav Šiška
* Ing. arch. Radek Pastrný

PLEIDEL ARCHITEKTI s.r.o., SNP 17, 927 01 Šaľa, ičo: 44833881

* Ing. arch. Imrich Pleidel
* Mgr. art. Ondrej Pleidel

PLURAL s.r.o., Klemensova 5/2516, 811 09 Bratislava, ičo: 48265021 (vedúci člen skupiny uchádzačov)

* Ing. arch. Martin Jančok
* Ing. arch. Michal Janák

SLLA s.r.o., Klariská 10, 811 03 Bratislava, ičo: 44356871

* Ing. arch. Michal Sulo
* Ing. arch. Miriam Lišková

**Zasadnutia sa nezúčastnili, ospravedlnili sa**

pomocné orgány komisie:

* Mgr. Marek Halmo, overovateľ

**Program zasadnutia :**

1. Privítanie a predstavenie komisie – Ing. Branislav Šarmír, obstaráme, s.r.o., sekretár súťažného dialógu
2. Úvodné slovo – Mgr. Peter Fiabáne, primátor Mesta Žilina
3. Prezentácia riešeného územia a predstavenie očakávania verejného obstarávateľa – Ing. arch. Rudolf Chodelka, riaditeľ Útvaru hlavného architekta (ÚHA)
4. Predstavenie jednotlivých uchádzačov
5. Diskusia

**Otázky položené počas diskusie:**

1. Aká je prognóza, čo sa bude diať so Starým Bulvárom?

*Odpoveď: Územný plán zóny pre Starý Bulvár stále platí. Mesto Žilina predpokladá, že po skončení súťaže „Nový Bulvár“ pristúpi aj k riešeniu Starého Bulváru. Mesto chce skúsenosti a riešenia navrhnuté v Novom Bulvári zohľadniť aj v Starom Bulvári. Avšak pri Starom Bulvári je potrebné sa vysporiadať aj s komplikovanejšími majetkoprávnymi vzťahmi. Realizácia obnovy Starého Bulváru by mala nasledovať po Novom Bulvári.*

1. V zameraní spomínate pergoly. Aké máte očakávania s pergolami?

*Odpoveď: Pôvodné projekty Nového Bulváru rátali s pergolami. Podobné riešenie bolo navrhnuté aj v arch. súťaži z roku 1996. Mesto Žilina ráta s s tým, že budú realizované na pozemkoch vo vlastníctve mesta. Slúžili by na ochranu pred poveternostnými vplyvmi, tak, aby chodec mohol prejsť „suchou nohou“ po oboch stranách. Prepájali by jestvujúce prestrešenia objektov, ktoré sú nad chodníkmi. Asociácia so Žilinskými „laubňami“.*

1. Predpokladaná suma investície je 180 € / m2. Je táto suma postačujúca? Ako ste ju vypočítali?

*Odpoveď: Suma bola vypočítaná porovnaním s podobnými projektami navrhovanými a realizovanými v iných mestách v poslednom období. Napr. pešia zóna Trenčín a pod.*

1. Aké máte očakávania ohľadom statickej dopravy v riešenom území?

*Odpoveď: Na území Nového Bulváru má byť primárne statická doprava slúžiaca obsluhe priľahlých prevádzok. Aj keď je v širšom území permanentný nedostatok parkovacích miest pre rezidentov, tieto sú riešené vo vnútroblokoch. Takže na riešenom území má ísť o krátkodobé parkovanie návštevníkov. Preto požadujeme aj „smart“ riešenie“ využívajúce napr. kamery, a aj s informáciou pre prichádzajúcich vodičov o počte a obsadenosti parkovacích miest. Tak aby územie nebolo zbytočne zaťažované „hľadačmi“ voľného parkingu. Samozrejme, že v nočných hodinách budú tieto miesta využívané aj rezidentami, avšak to nastaví koncepcia parkovacej politiky mesta. Definitívne riešenie statickej dopravy bude možné mimo riešeného územia v lokalite Dolné Rudiny I. (územie za premostením pri „VURALe“*

1. V zadaní je riešené územie ohraničené na severnej strane za zeleným ostrovom križovatky a na južnej pred nadchodom ponad Mostnú. Znamená to že sa nadväzujúcimi územiami (križovatka a prepojenie na „starý“ bulvár + premostenie Mostnej s nadväzujúcimi územiami – zástavka autobusu Mostná, napojenie na Nešporovu) nemáme zaoberať?

*Odpoveď: V zadaní je riešené územie vymedzené hranicami podľa platného územného plánu. Vypisovateľ súťaže predpokladá že súťažiaci vyslovia názor aj na tieto dotknuté územia.*

**Členovia komisie :**

Mgr. Peter Fiabáne podpis ................................................

Ing. arch. Dušan Šimun podpis ................................................

Ing. arch. Rudolf Chodelka podpis ................................................

Ing. arch. Peter Lényi podpis ................................................

Ing. Michal Marcinov podpis ................................................

**Náhradníci členov komisie:**

Ing. arch. Peter Nezval podpis ................................................

Ing. Michal Berger podpis ................................................

**Pomocné orgány komisie:**

Ing. Branislav Šarmír, sekretár podpis ................................................

Ing. arch. Júlia Durdyová, overovateľka podpis ................................................

Mgr. Marek Halmo, overovateľ podpis ..............neprítomný...............

Koniec zápisu.